Komission asetus (EY) N:o 808/2003, annettu 12 päivänä toukokuuta 2003, muiden kuin ihmisravinnoksi tarkoitettujen eläimistä saatavien sivutuotteiden terveyssäännöistä annetun Euroopan parlamentin ja neuvoston asetuksen (EY) N:o 1774/2002 muuttamisesta (ETA:n kannalta merkityksellinen teksti)



Virallinen lehti nro L 117 , 13/05/2003 s. 0001 - 0009



Komission asetus (EY) N:o 808/2003, annettu 12 päivänä toukokuuta 2003, muiden kuin ihmisravinnoksi tarkoitettujen eläimistä saatavien sivutuotteiden terveyssäännöistä annetun Euroopan parlamentin ja neuvoston asetuksen (EY) N:o 1774/2002 muuttamisesta (ETA:n kannalta merkityksellinen teksti) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon muiden kuin ihmisravinnoksi tarkoitettujen eläimistä saatavien sivutuotteiden terveyssäännöistä 3 päivänä lokakuuta 2002 annetun Euroopan parlamentin ja neuvoston asetuksen (EY) N:o 1774/2002,(1) ja erityisesti sen 12 artiklan 5 kohdan ja 32 artiklan 1 kohdan, sekä katsoo seuraavaa: (1) Tieteellinen ohjauskomitea antoi 16 ja 17 päivänä tammikuuta 2003 lausunnon TSE-turvallisuudesta silloin kun pienen kapasiteetin polttolaitoksissa ja rinnakkaispolttolaitoksissa poltetaan mahdollisesti TSE-saastunutta eläinperäistä ainesta. (2) Kyseisen lausunnon huomioon ottamiseksi on aiheellista muuttaa asetuksen (EY) N:o 1774/2002 säännöksiä, jotka koskevat pienen kapasiteetin polttolaitosten tai rinnakkaispolttolaitosten toimintaa tiettyjen eläinten ruhojen hävittämisen osalta. (3) Lisäksi olisi muutettava asetuksen (EY) N:o 1774/2002 liitteitä teknisten muutosten tekemiseksi niihin, jotta ne olisivat yhdenmukaisempia kyseisen asetuksen artiklojen kanssa ja jotta selkiytettäisiin eräisiin uusiin tuotteisiin sovellettavia sääntöjä. (4) Olisi säädettävä uusista säännöistä, jotka koskevat sellaisen jäteveden käsittelyä, joka on peräisin tiloista, joissa voi olla mikrobiologinen tai muu saastumisriski luokkaan 1 tai luokkaan 2 kuuluvan aineksen käsittelyn seurauksena. (5) Lisäksi olisi korjattava virhe, joka koskee teknisiä vaatimuksia, joita sovelletaan sivutuotteiden käsittelyyn toisen käsittelymenetelmän mukaisesti. (6) Niin kauan kuin neuvoston päätöksessä 2000/766/EY(2) säädetty rehukielto pysyy voimassa, olisi sovellettava lievempiä käsittelyvaatimuksia nisäkkäistä saatavaan käsiteltyyn eläinvalkuaiseen, koska kiellon seurauksena tällaisen aineksen ainut käyttötarkoitus on jäte. (7) Asetusta (EY) N:o 1774/2002 olisi siksi muutettava sen mukaisesti. (8) Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset, ON ANTANUT TÄMÄN ASETUKSEN: 1 artikla Asetuksen (EY) N:o 1774/2002 muuttaminen Muutetaan asetus (EY) N:o 1774/2002 seuraavasti: 1) Korvataan 12 artiklan 3 kohdan a alakohta seuraavasti: "a) oltava käytössä ainoastaan kuolleiden lemmikkieläinten ja sellaisten 4 artiklan 1 kohdan b alakohdassa, 5 artiklan 1 kohdassa ja 6 artiklan 1 kohdassa tarkoitettujen eläimistä saatavien sivutuotteiden hävittämiseen, joihin ei sovelleta direktiiviä 2000/76/EY;" 2) Lisätään 12 artiklan 3 kohtaan h kohta seuraavasti: "h) täytettävä liitteessä IV olevan VII luvun vaatimukset, jos laitosta käytetään 4 artiklan 1 kohdan b alakohdassa tarkoitettujen eläimistä saatavien sivutuotteiden hävittämiseen." 3) Muutetaan liitteet I-IX tämän asetuksen liitteen mukaisesti. 2 artikla Voimaantulo Tämä asetus tulee voimaan päivänä, jona se julkaistaan Euroopan unionin virallisessa lehdessä. Sitä sovelletaan 1 päivästä toukokuuta 2003. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 12 päivänä toukokuuta 2003. Komission puolesta David Byrne Komission jäsen (1) EYVL L 273, 10.10.2002, s. 1. (2) EYVL L 306, 7.12.2002, s. 32. LIITE Muutetaan asetuksen (EY) N:o 1774/2002 liitteet I-IX seuraavasti. 1) Muutetaan liite I seuraavasti: a) Korvataan 15, 37, 42 ja 55-58 alakohdassa asetetut erityiset määritelmät seuraavasti: "15. 'ruokajäte': kaikki ravintoloista, pitopalveluista ja keittiöistä, mukaan lukien keskuskeittiöt ja kotitalouksien keittiöt, peräisin oleva jäteruoka, myös käytetty ruokaöljy," "37. 'lanta': tuotantoeläinten ulosteet ja/tai virtsa, kuivikkeiden kanssa tai ilman, sekä guano, jotka voivat olla joko käsittelemättömiä tai käsiteltyjä liitteessä VIII olevan III luvun mukaisesti tai muulla tavalla biokaasu- tai kompostointilaitoksessa muunnettuja," "42. 'käsitelty eläinvalkuainen': eläinvalkuainen, joka on saatu yksinomaan luokkaan 3 kuuluvasta aineksesta ja joka on käsitelty liitteessä V olevan II luvun mukaisesti niin, että se soveltuu käytettäväksi suoraan rehuaineena tai muuten käytettäväksi rehuissa, myös lemmikkieläinten ruoassa, taikka käytettäväksi eloperäisissä lannoitteissa tai maanparannusaineissa; siihen eivät kuitenkaan kuulu verituotteet, maito, maitopohjaiset tuotteet, ternimaito, gelatiini, hydroloidut proteiinit ja dikalsiumfosfaatti, munat ja munatuotteet, trikalsiumfosfaatti ja kollageeni," "55. 'käsittelemättömät sulat ja höyhenet ja niiden osat': sulat ja höyhenet ja niiden osat, joita ei ole käsitelty höyryllä tai jollakin muulla menetelmällä sen varmistamiseksi, ettei niihin jää taudinaiheuttajia, 56. 'käsittelemätön villa': lampaanvilla, jota ei ole pesty tehdasmaisesti, saatu parkitsemisen avulla eikä käsitelty jollakin muulla menetelmällä sen varmistamiseksi, ettei siihen jää taudinaiheuttajia, 57. 'käsittelemätön karva': märehtijöiden karva, jota ei ole pesty tehdasmaisesti, saatu parkitsemisen avulla eikä käsitelty jollakin muulla menetelmällä sen varmistamiseksi, ettei siihen jää taudinaiheuttajia, 58. 'käsittelemättömät sianharjakset': sianharjakset, joita ei ole pesty tehdasmaisesti, saatu parkitsemisen avulla eikä käsitelty jollakin muulla menetelmällä sen varmistamiseksi, ettei niihin jää taudinaiheuttajia," b) Lisätään seuraavat erityiset määritelmät 59-63 alakohdaksi: "59. 'kollageeni': proteiinipohjaiset tuotteet, jotka on saatu eläinten vuodista, nahoista ja jänteistä sekä sikojen, siipikarjan ja kalan osalta myös luista, 60. 'seulontajätteet': näkyvä kiinteä eläinperäinen aines, joka on jäänyt jätevesiseulaan, silloin kun edellytetään liitteessä II olevassa IX luvussa tarkoitettua esikäsittelyprosessia, 61. 'rasva- ja öljyseokset': kelluva eläinperäinen aines, joka on kerätty jäteveden rasvanpoistojärjestelmien pinnalta, silloin kun edellytetään liitteessä II olevassa IX luvussa tarkoitettua esikäsittelyprosessia, 62. 'liete': näkyvä kiinteä eläinperäinen aines tai sakka, joka on jäänyt viemäriputkiin, silloin kun edellytetään liitteessä II olevassa IX luvussa tarkoitettua esikäsittelyprosessia, 63. 'hiekanpoistosta saatava aines': näkyvä kiinteä eläinperäinen aines tai sakka, joka on jäänyt hiekanpoistojärjestelmiin, silloin kun niitä käytetään liitteessä II olevassa IX luvussa tarkoitettuna esikäsittelyprosessina." 2) Muutetaan liite II seuraavasti: a) Korvataan I luvun 2 kohdan b alakohta seuraavasti: "b) i) luokkaan 3 kuuluvan aineksen osalta sanat 'ei ihmisravinnoksi'; ii) luokkaan 2 kuuluvan aineksen (paitsi lanta ja ruoansulatuskanavan sisältö) ja siitä johdettujen käsiteltyjen tuotteiden osalta sanat 'ei eläinten ruokintaan'; jos luokkaan 2 kuuluva aines on kuitenkin tarkoitettu 23 artiklan 2 kohdan c alakohdassa tarkoitettujen eläinten ruokintaan kyseisessä artiklassa säädetyin edellytyksin, etiketissä on sen sijaan mainittava '... ruokintaan' täydennettynä niiden eläinten lajin nimellä, joiden ruokintaan aines on tarkoitettu; iii) luokkaan 1 kuuluvan aineksen ja siitä johdettujen käsiteltyjen tuotteiden osalta sanat 'ainoastaan hävitettäväksi'; iv) lannan ja ruoansulatuskanavan sisällön osalta sana 'lantaa'" b) Lisätään II lukuun 4 kohta seuraavasti: "4. Pakkausmateriaali on poltettava tai hävitettävä muulla tavoin toimivaltaisen viranomaisen ohjeiden mukaisesti." c) Korvataan III luvun 1 kohta seuraavasti: "1. Kuljetuksen aikana eläinten sivutuotteiden ja käsiteltyjen tuotteiden mukana on oltava kaupallinen asiakirja tai tässä asetuksessa niin vaadittaessa terveystodistus, lukuun ottamatta luokkaan 3 kuuluvasta aineksesta peräisin olevia käsiteltyjä tuotteita, joita vähittäiskauppiaat toimittavat muille loppukäyttäjille kuin liikkeenharjoittajille saman jäsenvaltion sisällä." d) Lisätään IX luku seuraavasti: "IX LUKU Eläinperäisen aineksen keruu jätevettä käsiteltäessä 1. Luokan 1 käsittelylaitoksissa ja muissa tiloissa, joissa erikseen määritelty riskiaines poistetaan, teurastamoissa ja luokan 2 käsittelylaitoksissa on oltava esikäsittelyprosessi eläinperäisen aineksen talteenottamiseksi ja keräämiseksi jäteveden käsittelyn ensimmäisenä vaiheena. Esikäsittelyprosessissa käytettyjen laitteiden on koostuttava vesilukoista tai seuloista, joiden aukkojen koko tai silmäkoko on enintään 6 mm prosessin loppupäässä, tai vastaavista järjestelmistä, joilla taataan, että niiden läpi virranneessa jätevedessä olevat kiinteät partikkelit ovat enintään 6 mm. 2. Edellä 1 kohdassa tarkoitetuista tiloista peräisin olevan jäteveden on läpikäytävä esikäsittelyprosessi, jolla taataan, että kaikki jätevesi on suodatettu prosessin kautta ennen sen juoksuttamista pois tiloista. Jauhaminen tai liotus, joka voisi helpottaa eläinperäisen aineksen kulkeutumista esikäsittelyprosessin läpi, on kiellettyä. 3. Kaikki esikäsittelyprosessilla 1 kohdassa tarkoitetuissa tiloissa talteenotettu eläinperäinen aines on kerättävä ja kuljetettava tilanteen mukaan joko luokkaan 1 tai luokkaan 2 kuuluvana aineksena ja se on hävitettävä tämän asetuksen säännösten mukaisesti. 4. Jätevettä, joka on läpikäynyt esikäsittelyprosessin 1 kohdassa tarkoitetuissa tiloissa, sekä ainoastaan luokkaan 3 kuuluvaa ainesta vastaanottavista tiloista peräisin olevaa jätevettä on käsiteltävä muun asiaa koskevan yhteisön lainsäädännön mukaisesti." 3) Poistetaan liitteessä III olevan II luvun 5 ja 10 kohta. 4) Muutetaan liite IV seuraavasti: a) Korvataan I luvun 1 kohta seuraavasti: "1. Poltto- tai rinnakkaispolttolaitokset on suunniteltava, varustettava ja niitä on käytettävä siten, että tässä asetuksessa esitetyt vaatimukset täyttyvät. Seuraavat hygieniaedellytykset on täytettävä: a) Eläimistä saatavat sivutuotteet on hävitettävä mahdollisimman pian niiden saapumisesta. Ne on säilytettävä asianmukaisella tavalla siihen asti kunnes ne hävitetään. b) Käsittelemättömän aineksen kuljetuksessa käytetyt säiliöt, astiat ja ajoneuvot on puhdistettava erikseen osoitetulla alueella ja samalla on varmistettava, että jätevesi käsitellään III luvussa tarkoitetun varastoinnin aikana. c) Lintuja, jyrsijöitä, hyönteisiä ja muita tuholaisia on torjuttava järjestelmällisesti. Tätä tarkoitusta varten on käytettävä asiakirjoilla osoitettua tuholaisten torjuntaohjelmaa. d) Puhdistusmenettelyt on vahvistettava ja osoitettava asiakirjoin kaikille osille tiloista. Puhdistusta varten on oltava sopivat välineet ja puhdistusaineet. e) Hygieniavalvontaan on kuuluttava ympäristön ja laitteiden säännöllinen tarkastus. Tarkastusaikataulut ja -tulokset on osoitettava asiakirjoin ja säilytettävä vähintään kaksi vuotta." b) Lisätään VII luku seuraavasti: "VII LUKU 4 artiklan 1 kohdan b alakohdassa tarkoitetun luokkaan 1 kuuluvan aineksen polttaminen 1. Pienen kapasiteetin polttolaitoksen on sijaittava hyvin ojitetulla kovalla perustalla. 2. Karjalla ei saa olla pääsyä pienen kapasiteetin polttolaitokseen eikä se saa päästä käsiksi polttamista odottaviin eläimistä saataviin sivutuotteisiin tai eläimistä saatavien sivutuotteiden polttamisesta syntyneeseen tuhkaan. Jos pienen kapasiteetin polttolaitos sijaitsee karjatilalla, a) karjan ja sen rehun ja alusen on oltava fyysisesti täysin erotettu polttolaitoksesta, tarvittaessa aitauksen avulla, b) laitteet on varattava kokonaan polttolaitoksen käyttöön, eikä niitä saa käyttää muualla tilalla, c) toiminnanharjoittajien on vaihdettava päällysvaatteensa ja jalkineensa ennen karjan tai karjan rehun käsittelyä. 3. Eläimistä saatavien sivutuotteiden ja tuhkan varaston on oltava katettu, merkitty ja tiivis. 4. Toiminnanharjoittajan on tarkistettava, että eläimistä saatavat sivutuotteet poltetaan siten, että ne muuttuvat täysin tuhkaksi. Tuhka on hävitettävä direktiivin 1999/31/EY nojalla hyväksytylle kaatopaikalle. 5. Epätäydellisesti poltettuja elämistä saatuja sivutuotteita ei saa hävittää kaatopaikalle, vaan ne on poltettava uudelleen tai hävitettävä muulla tavoin tämän asetuksen mukaisesti. 6. Pienen kapasiteetin polttolaitoksessa on oltava jälkipoltin. 7. Toiminnanharjoittajan on pidettävä kirjaa poltettujen eläimistä saatavien sivutuotteiden määristä, luokasta ja lajista sekä polttamispäivämäärästä. 8. Toimivaltaisen viranomaisen on tarkastettava pienen kapasiteetin polttolaitos ennen hyväksyntää ja vähintään kerran vuodessa tämän asetuksen noudattamisen seuraamiseksi." 5) Muutetaan liite V seuraavasti: a) Korvataan I luvun 1 kohdan a alakohta seuraavasti: "a) Eläimistä saatavien sivutuotteiden käsittelytilat eivät saa olla samassa paikassa kuin teurastamo, elleivät ne sijaitse täysin erillisessä rakennuksessa. Yksittäinen käsittelylaitos voi kuitenkin olla yhteydessä saman paikan teurastamoon kuljetusjärjestelmän kautta, jos seuraavat edellytykset täyttyvät: i) käsittelylaitoksella ja teurastamolla on erilliset sisäänkäynnit, vastaanottopaikat, laitteet, uloskäynnit ja henkilöstö ja ii) käsiteltävät eläimistä saatavat sivutuotteet ovat peräisin samoista tiloista. Ulkopuolisia ihmisiä tai eläimiä ei saa päästää käsittelylaitokseen." b) Korvataan III luvun toisen menetelmän 4 kohta seuraavasti: "4. Eläimistä saatavat sivutuotteet voidaan keittää siten, että aika- ja lämpötilavaatimukset saavutetaan samanaikaisesti." 6) Muutetaan liite VI seuraavasti. a) Muutetaan I luku seuraavasti: i) Korvataan I luvun 7 kohdan a alakohdan i alakohta seuraavasti: "i) luokkaan 2 kuuluva aines (muu kuin lanta, ruoansulatuskanavasta erotettu ruoansulatuskanavan sisältö, maito ja ternimaito), joka on tarkoitettu biokaasu- tai kompostointilaitokseen tai käytettäväksi eloperäisenä lannoitteena tai maanparannusaineena; ja" ii) Poistetaan 7 kohdan b alakohdan toinen alakohta. b) Muutetaan II luku seuraavasti: i) Korvataan 1 ja 2 kohta seuraavasti: "1. Jos biokaasulaitos sijaitsee tiloissa, joissa tuotantoeläimiä pidetään, laitoksen on sijaittava riittävän etäällä alueelta, jossa eläimiä pidetään, ja laitoksen on joka tapauksessa oltava fyysisesti täysin erotettu eläimistä ja niiden rehusta ja alusista, tarvittaessa aitauksen avulla. Biokaasulaitoksessa on oltava: a) pastörointi/hygieniayksikkö, jota ei voida ohittaa ja jossa on: i) laitteet lämpötilan seuraamiseksi tosiaikaisesti; ii) tallentimet mittaustulosten jatkuvaa kirjaamista varten; ja iii) asianmukainen turvajärjestelmä, joka estää liian alhaisen käsittelylämpötilan syntymisen; ja b) asianmukaiset välineet ajoneuvojen ja säiliöiden puhdistamiseksi ja desinfioimiseksi niiden lähtiessä biokaasulaitoksesta. Pastörointi/hygieniayksikkö ei kuitenkaan ole pakollinen biokaasulaitoksille, jotka muuntavat ainoastaan ensimmäisellä käsittelymenetelmällä käsiteltyjä eläinten sivutuotteita. Pastörointi/hygieniayksikkö ei myöskään ole pakollinen biokaasulaitoksille, jotka muuntavat ainoastaan luokkaan 3 kuuluvaa ainesta, jolle on tehty pastörointi/hygienisointi muualla. 2. Jos kompostointilaitos sijaitsee tiloissa, joissa tuotantoeläimiä pidetään, laitoksen on sijaittava riittävän etäällä alueelta, jossa eläimiä pidetään, ja laitoksen on joka tapauksessa oltava fyysisesti täysin erotettu eläimistä ja niiden rehusta ja alusista, tarvittaessa aitauksen avulla. Kompostointilaitoksessa on oltava: a) suljettu kompostointireaktori, jota ei voida ohittaa ja jossa on: i) laitteet lämpötilan seuraamiseksi tosiaikaisesti; ii) tallentimet mittaustulosten kirjaamista varten tarvittaessa jatkuvasti; ja iii) asianmukainen turvajärjestelmä, joka estää liian alhaisen käsittelylämpötilan syntymisen; ja b) asianmukaiset välineet käsittelemättömiä eläinten sivutuotteita kuljettavien ajoneuvojen ja säiliöiden puhdistamiseksi ja desinfioimiseksi. Muuntyyppisiä kompostointijärjestelmiä voidaan kuitenkin sallia, jos i) niissä on varmistettu, että tuholaisilla ei ole pääsyä niihin, ii) niitä käytetään siten, että kaikki järjestelmässä oleva aines saavuttaa vaaditut aika- ja lämpötilaparametrit ja että parametrejä seurataan tarvittaessa jatkuvasti, iii) ne täyttävät kaikki muut tässä asetuksessa säädetyt vaatimukset." ii) Korvataan 4 kohdan b alakohta seuraavasti: "b) lanta, ruoansulatuskanavasta erotettu ruoansulatuskanavan sisältö, maito ja ternimaito; ja" iii) Korvataan 14 kohta seuraavasti: "14. Edellä 6 artiklan 2 kohdan g alakohdan mukaisten sääntöjen antamista odotettaessa toimivaltainen viranomainen voi sallia muiden kuin tässä luvussa säädettyjen erityisten vaatimusten soveltamisen, jos ruokajäte on ainoa eläimistä saatava sivutuote, jota käytetään raaka-aineena biokaasu- tai kompostointilaitoksessa, edellyttäen että taataan vastaava taudinaiheuttajien väheneminen. Näitä erityisiä vaatimuksia voidaan soveltaa myös ruokajätteeseen, jos sitä sekoitetaan lantaan, ruoansulatuskanavasta erotettuun ruoansulatuskanavan sisältöön, maitoon ja ternimaitoon, edellyttäen että tuloksena syntyvää ainesta pidetään ruokajätteestä peräisin olevana. Jos lanta, ruoansulatuskanavasta erotettu ruoansulatuskanavan sisältö, maito ja ternimaito ovat ainoita eläinperäisiä aineksia, joita käsitellään biokaasu- tai kompostointilaitoksessa, toimivaltainen viranomainen voi sallia muiden kuin tässä luvussa esitettyjen erityisten vaatimusten soveltamisen sillä edellytyksellä, että se a) ei katso kyseiseen ainekseen sisältyvän minkään vakavan tartuntataudin leviämisriskiä, b) katsoo mädätysjätteiden ja kompostin olevan käsittelemätöntä ainesta." 7) Muutetaan liite VII seuraavasti. a) Muutetaan I luku seuraavasti: i) Korvataan 4 kohta seuraavasti: "4. Käsitellyn eläinvalkuaisen ja muun rehuaineen tuotantoon voidaan käyttää ainoastaan 6 artiklan 1 kohdan a-j alakohdassa lueteltua luokkaan 3 kuuluvaa ainesta, joka on esikäsitelty, varastoitu ja kuljetettu 7, 8 ja 9 artiklan mukaisesti." ii) Lisätään 11 kohta seuraavasti: "11. Käyttämättömät tai yli jääneet käsitellyt tuotteet voidaan sen jälkeen, kun ne on merkitty pysyvästi, a) hävittää jätteenä polttamalla tai rinnakkaispolttamalla ne 12 artiklan mukaisesti hyväksytyssä poltto- tai rinnakkaispolttolaitoksessa; b) haudata direktiivin 1999/31/EY mukaisesti hyväksytylle kaatopaikalle; tai c) muuntaa 15 artiklan mukaisesti hyväksytyssä biokaasu- tai kompostointilaitoksessa." b) Korvataan II luvun 1 kohta seuraavasti: "1. Nisäkkäistä saatavan käsitellyn eläinvalkuaisen on oltava ensimmäisellä käsittelymenetelmällä käsiteltyä. Niin kauan kuin neuvoston päätöksessä 2000/766/EY säädetty rehukielto pysyy voimassa, nisäkkäistä saatava käsitelty eläinvalkuainen on voitu käsitellä 1.-5. käsittelymenetelmällä tai 7. käsittelymenetelmällä ja se on merkittävä pysyvästi väriaineella tai muulla tavoin välittömästi käsittelyn jälkeen ennen kuin se hävitetään sovellettavan yhteisön lainsäädännön mukaisesti jätteenä. Lisäksi niin kauan kuin neuvoston päätöksessä 2000/766/EY säädetty rehukielto pysyy voimassa, yksinomaan lemmikkieläinten ruoaksi tarkoitettu nisäkäsperäinen käsitelty eläinvalkuainen, joka kuljetetaan sille varatuissa säiliöissä, joita ei käytetä eläimistä saatavien sivutuotteiden tai tuotantoeläinten rehujen kuljetukseen, ja lähetetään suoraan luokan 3 käsittelylaitoksesta lemmikkieläinten ruokia valmistavaan laitokseen, on voitu käsitellä 1.-5. tai 7. käsittelymenetelmällä." c) Korvataan IV luvun 1 kohta seuraavasti: "1. Jollei renderoitua rasvaa ole valmistettu neuvoston direktiivin 77/99/ETY(1) liitteessä C olevan II luvun mukaisesti tai direktiivin 92/118/ETY(2) liitteessä I olevan 9 luvun mukaisesti, renderoitu rasva on valmistettava liitteessä V olevassa III luvussa tarkoitetulla 1.-5. tai 7. menetelmällä ja kalaöljyt voidaan valmistaa 6. menetelmällä. Märehtijöistä johdettu renderoitu rasva on puhdistettava siten, että kaikkien jäljelle jäävien liukenemattomien epäpuhtauksien kokonaismäärä ei ole yli 0,15 painoprosenttia." e) Korvataan VI luvun 3 kohta seuraavasti: "3. Hydroloidut proteiinit on tuotettava tuotantomenetelmällä, jossa luokkaan 3 kuuluvien raaka-aineiden saastuminen on mahdollisimman vähäistä asianmukaisten toimenpiteiden ansiosta. Hydroloidun proteiinin molekyylipainon on oltava alle 10000 Daltonia. Lisäksi kokonaan tai osittain märehtijöiden vuodasta ja nahasta saadut hydroloidut proteiinit on tuotettava käsittelylaitoksessa, jossa tuotetaan yksinomaan hydroloitua proteiinia soveltamalla menetelmää, jossa luokkaan 3 kuuluva raaka-aine valmistellaan käsittelemällä se suolavedellä ja kalkilla ja pesemällä voimakkaasti, mitä on seurattava: a) aineksen altistaminen yli kolmeksi tunniksi yli 80 °C:n lämpötilaan pH:ssa yli 11 ja lämpökäsittely yli 140 °C:ssa 30 minuutin ajan yli 3,6 baarin paineessa; b) aineksen altistaminen pH:ssa 1-2, mitä seuraa altistaminen pH:ssa yli 11; tämän jälkeen lämpökäsittely yli 140 °C:ssa 30 minuutin ajan 3 baarin paineessa; tai c) vastaava tuotantomenetelmä, joka on hyväksytty 33 artiklan 2 kohdassa tarkoitettua menettelyä noudattaen." f) Korvataan VI luvun 4 kohta seuraavasti: "4. Jäsenvaltioiden pitää sallia gelatiinin ja hydroloidun proteiinin tuonti, jos: a) ne tulevat liitteessä XI olevassa XI osassa olevassa luettelossa mainitusta kolmannesta maasta; b) ne tulevat käsittelylaitoksesta, joka on 29 artiklan 4 kohdassa tarkoitetussa luettelossa; c) ne on tuotettu tämän asetuksen mukaisesti; ja d) niiden mukana on 29 artiklan 6 kohdan mukainen terveystodistus." g) Korvataan VII luku seuraavasti: "VII LUKU Dikalsiumfosfaattia koskevat erityiset vaatimukset Edellä I luvussa vahvistettujen yleisten vaatimusten lisäksi sovelletaan seuraavia vaatimuksia. A. Käsittelyvaatimukset 1. Dikalsiumfosfaatti on tuotettava menetelmällä, jossa: a) kaikki luokkaan 3 kuuluva luuaines murskataan hienoksi, ja siitä poistetaan rasva kuumalla vedellä ja laimealla suolahapolla (konsentraatio vähintään 4 % ja pH alle 1,5) vähintään kahden vuorokauden ajan, b) a alakohdassa esitetyn vaiheen jälkeen fosfaattipitoista nestettä käsitellään kalkilla, jolloin saostuu dikalsiumfosfaattia pH:ssa 4-7, ja c) dikalsiumfosfaattisaos ilmakuivataan lopuksi siten, että alkulämpötila on 65-325 °C ja loppulämpötila 30-65 °C, tai vastaavalla menetelmällä, joka on hyväksytty 33 artiklan 2 kohdassa tarkoitettua menettelyä noudattaen. 2. Jos dikalsiumfosfaatti on johdettu rasvattomaksi puhdistetuista luista, sen on oltava peräisin ante- ja post mortem -tarkastuksissa ihmisravinnoksi kelpaaviksi katsotuista luista. B. Tuonti 3. Jäsenvaltioiden pitää sallia dikalsiumfosfaatin tuonti, jos: a) se tulee liitteessä XI olevassa XI osassa olevassa luettelossa mainitusta kolmannesta maasta; b) se tulee käsittelylaitoksesta, joka on 29 artiklan 4 kohdassa tarkoitetussa luettelossa; c) se on tuotettu tämän asetuksen mukaisesti; ja d) sen mukana on 29 artiklan 6 kohdan mukainen terveystodistus." h) Lisätään VIII luku seuraavasti: "VIII LUKU Trikalsiumfosfaattia koskevat erityiset vaatimukset Edellä I luvussa vahvistettujen yleisten vaatimusten lisäksi sovelletaan seuraavia vaatimuksia. A. Käsittelyvaatimukset 1. Trikalsiumfosfaatti on tuotettava menetelmällä, jossa: a) kaikki luokkaan 3 kuuluva luuaines murskataan hienoksi, ja siitä poistetaan rasva kuumalla vedellä vastavirrassa (luusirut alle 14 mm), b) sirut jauhetaan alle 1 mm:n kokoisiksi ennen keittämistä, ja niitä keitetään 145 °C:n höyryssä yhtämittaisesti 30 minuutin ajan 4 baarin paineessa, c) proteiiniliemi erotetaan hydroksiapatiitista (trikalsiumfosfaatista) sentrifugoimalla, ja d) trikalsiumfosfaatti rakeistetaan kuivaamisen jälkeen leijukerroksessa ilmalla 200 °C:ssa, tai vastaavalla tuotantomenetelmällä, joka on hyväksytty 33 artiklan 2 kohdassa tarkoitettua menettelyä noudattaen. B. Tuonti 2. Jäsenvaltioiden pitää sallia trikalsiumfosfaatin tuonti, jos: a) se tulee liitteessä XI olevassa XI osassa olevassa luettelossa mainitusta kolmannesta maasta; b) se tulee käsittelylaitoksesta, joka on 29 artiklan 4 kohdassa tarkoitetussa luettelossa; c) se on tuotettu tämän asetuksen mukaisesti; ja d) sen mukana on 29 artiklan 6 kohdan mukainen terveystodistus." 8) Muutetaan liite VIII seuraavasti. a) Korvataan II luvun 6 kohta seuraavasti: "6. Pistokokeita on otettava tuotannon ja/tai varastoinnin aikana (ennen lähettämistä), jotta seuraavien vaatimusten noudattaminen voidaan tarkastaa: salmonella: ei esiinny 25 grammassa: n = 5, c = 0, m = 0, M = 0 enterobakteerit: n = 5, c = 2, m = 10, M = 300 1 grammassa jossa: n= testattavien näytteiden määrä; m= bakteerimäärän raja-arvo; tulosta pidetään hyväksyttävänä, mikäli bakteerimäärä kaikissa näytteissä on enintään m; M= bakteerien enimmäismäärä; tulosta on pidettävä epätyydyttävänä, mikäli bakteerien lukumäärä yhdessä tai useammassa näytteessä on vähintään M; ja c= sellaisten näytteiden lukumäärä, joissa bakteerien lukumäärät voivat olla m:n ja M:n välillä ja näytettä silti pidetään hyväksyttävänä, mikäli muiden näytteiden bakteerimäärät ovat enintään m. Jos purkitettu lemmikkieläinten ruoka on lämpökäsitelty 2 kohdassa tarkoitetulla tavalla, näytteenotto ja testaus salmonellan ja enterobakteerien varalta ei välttämättä ole tarpeen." b) Korvataan IV luvun 3 kohdan e alakohdan i alakohdan toinen luetelmakohta seuraavasti: "- kolmannen maan toimivaltaisen viranomaisen hyväksymissä ja valvomissa teurastamoissa. Näiden teurastamojen osoite ja hyväksyntänumero on annettava komissiolle ja jäsenvaltioille tiedoksi tai sen on käytävä ilmi todistuksesta; tai" c) Korvataan VIII luvun 1 kohta seuraavasti: "1. a) Käsittelemätön villa, käsittelemätön karva, käsittelemättömät sianharjakset sekä käsittelemättömät sulat ja höyhenet ja sulkien ja höyhenten osat on täytynyt saada 6 artiklan 1 kohdan c tai k alakohdassa tarkoitetuista eläimistä. Ne on suljettava turvallisesti pakkauksiin ja niiden on oltava kuivia. Jos käsittelemättömät sulat ja höyhenet ja niiden osat lähetetään kuitenkin suoraan teurastamolta käsittelylaitokseen, toimivaltainen viranomainen voi sallia poikkeuksen kuivuutta koskevasta vaatimuksesta edellyttäen, että i) toteutetaan kaikki tarvittavat toimenpiteet mahdollisten tautien leviämisen estämiseksi, ii) kuljetus tapahtuu tiiviissä säiliöissä ja/tai ajoneuvoissa, jotka on puhdistettava ja desinfioitava välittömästi kunkin käytön jälkeen, ja iii) jäsenvaltiot antavat komissiolle tiedon tällaisen poikkeuksen tekemisestä. b) Sianharjasten siirrot sellaisilta alueilta, joilla afrikkalaista sikaruttoa esiintyy endeemisesti, on kielletty lukuun ottamatta sianharjaksia: i) jotka on keitetty, värjätty tai valkaistu; tai ii) joille on tehty muunlainen käsittely, joka tappaa varmasti taudinaiheuttajat, edellyttäen että tämä todistetaan alkuperäpaikasta vastaavan eläinlääkärin myöntämällä todistuksella. Tehdasmaista pesua ei voida pitää tämän säännöksen mukaisena käsittelynä." d) Korvataan IX luvun 1 kohta seuraavasti: "1. Ainoastaan mehiläishoidossa käytettäväksi tarkoitetut mehiläistuotteet: a) eivät saa olla lähtöisin alueelta, joka on asetettu kieltoon i) esikotelomädän vuoksi, paitsi jos toimivaltainen viranomainen on arvioinut riskin olemattomaksi, antanut erityisen luvan käyttää niitä yksinomaan kyseisessä jäsenvaltiossa ja toteuttanut kaikki tarvittavat toimenpiteet taudin leviämisen ehkäisemiseksi, tai ii) punkin esiintymisen vuoksi, jos määräalue on saanut direktiivin 92/65/ETY(3) 14 artiklan 2 kohdan mukaiset lisätakeet, ja b) niiden on täytettävä direktiivin 92/65/ETY 8 artiklan a alakohdassa säädetyt vaatimukset." 9) Lisätään IX lukuun 2 a kohta seuraavasti: "2 bis Kuolleiden eläinten kokoruhoja on käsiteltävä keräyksen ja kuljetuksen aikana luokkaan 2 kuuluvana aineksena, sanotun kuitenkaan rajoittamatta vaatimusta poistaa erikseen määritelty riskiaines hävittämistä varten ennen kuin loppuosa ruhosta voidaan käyttää eläinten ruokintaan 23 artiklan mukaisesti." (1) EYVL L 26, 31.1.1977, s. 85. (2) EYVL L 62, 15.3.1993, s. 49. (3) Neuvoston direktiivi 92/65/ETY, annettu 13 päivänä heinäkuuta 1992, eläinten terveyttä koskevista vaatimuksista eläinten, siemennesteen, munasolujen ja alkioiden yhteisön sisäisessä kaupassa ja yhteisöön tuonnissa siltä osin, kun niitä eivät koske direktiivin 90/425/ETY liitteessä A olevassa I jaksossa mainittujen erityisten yhteisön säädösten eläinten terveyttä koskevat vaatimukset (EYVL L 268, 14.9.1992, s. 54). Direktiivi sellaisena kuin se on viimeksi muutettuna komission päätöksellä 2001/298/EY (EYVL L 102, 12.4.2001, s. 63).